
jist  a  bit  callan'  o'  twenty, 

And  bran'  new  oot  frae  the  collidge ; 

But  they  tell  me  wha  ken  that  he's  gleg 
wi'  the  pen, 
And  his  heid's  fu'  o'  book-lear  and 
knowledge. 

And  O  but  he'sgraun',  graun', 
And  O  but  he's  deep,  deep, 
Tho'  I  canna  complain,  for  I  never  knew 
ane 
That  cud  send  me  sae  sune  to  sleep. 


*lp\E'S  the  nattiest  man  i'  the  parish, 

■■•/    xhere>s  no  anither  sae  braw', 

Wi'  his  bonnie  surtou'  o'  the  bluey-black  hue, 

And  his  roond  aboot  collar  and  a'. 

And  O  but  he's  spry,  spry, 

And  O  but  he's  sweet,  sweet, 

Wi' "how-d'ye-do?"  and  "  good  morning 
to  you,'' 

When  he  passes  ye  oot  i'  the  street. 


^«s/ty  of  -row* 

E'S  a  wise-luikin'  chiel  i'  the  poopit, 
For  he's  no  sic  an  ill-faurit  loon  ; 
And  the  specs  on  his  nose  gie  a  look 

o  repose, 
When  they've  riggit  him  up  i'the  goon. 
And  O  but  he's  graun',  graun', 
And  O  but  he's  braw,  braw, 
He  has  sicna  a  poo'er  he  can  daud  oot  the  stour, 
Owre  the  buikboard  and  choir  and  a'. 

E'S  the  gleggest  bit  laddie  at  preachin', 

Wi'  his  stars  and  the  rummlin'  spheres, 
There's  no  ane  cud  hear  it  and  ever  grow  wearit, 
We're  aften  a'  meltit  to  tears. 
And  O  but  he's  glib,  glib, 
And  O  but  he's  canty,  canty, 
If  ca'd  on  to  speak  either  Latin  or  Greek 
He'd  just  spiel  owre  yer  Shakespir  and  Danty  ! 


E'S  mebbe  a  wee  bit  conceitit, 

Tho'  I  winna  jist  say  that's  a  failin' ; 
And  he's  apt  to  forget  there's  the  den- 
ner  to  het, 
Eh  ?  What !  Is  the  ither  kirk  scalin'  ? 
O  !  O  !  but  he's  dreich,  dreich ! 
O !  O  !  but  he's  lang,  lang  ! 
If  he  disna  stop  preachin,'  we'll  sune 
stop  our  fleechin', 
I  wish  he'd  gae  aff  the  fang. 

E'RE  fairly  deaved  on  Sawbaths  noo, 
Oor  vera  lugs  are  sair ; 
They've  got  the  kist  o'  whustles  in, 
Wi'  some  new-fangled  player, 
/ ;  /  {  J  WhaurTammas  Lowrie  set  the  tune 

'  / ,' ,'  /       For  fifty  years  and  mair. 

f  j  I  ffjk  DOUR  and  thrawnlike  man  was 

I I I  JS\        Tarn, 

Wi'  lungs  o'  brass  and  aim ; 
A  massy  pow  wi'  lyart  locks, 

Like  some  auld  chieftain's  cairn  ; 
And  somewhaur  ben,  tho'  sneckit 
up, 

The  hert  o'  a  wee  bairn. 


HYVILFU'  man  maun  hae  his  w'y, 
Tarn  never  cared  a  haet, 
He  picked  his  tunes  and  sang  them 
thro' 
At  his  ain  shachlin'  gait ; 
"  Wi'  speerit ! "  cried  the  meenister, 
But  Tammas  took  "  Retreat." 

OO  sicna  pride  has  aye  its  fa', 
As  Tam  fund  till  his  cost ; 

And  frae  that  waefu'  day  o'  shame 
Ye'd  never  hear  him  boast ; 

Ae  Sawbath  morn  he  took  the  desk 
Sair  trachled  wi'  a  hoast. 


•|J*E  ettled  first  the  "  Martyrs  "  tune, 
19*/     when  somethin'  took  the  gee, 
And  aff  he  gaed  to  dim'  "  Coleshill," 

But  brocht  up  i'  "  Dundee" ; 
And  when  he  made  for  "  Newington," 
'Twas  "  Martyrdom  "  to  me. 

MICHTY  man  o'  sang  he  was 

Afore  he  'gan  to  dwine ; 
Time  played  the  mischief  wi'  his  v'ice, 

But  left  the  willin'  min' ; 
And  aye  we  kept  him  i'  the  desk 

For  days'  o'  auld  lang  syne. 

EATH  cam'  to  ithers  ;  lang  we  thocht 
He'd  never  come  for  Tam ; 

Oh,  why,  man,  did  ye  try  high  G 
And  bring  on  sic  a  dwam  ? 

Or  ever  we  c'ud  fetch  a  "  nip," 
Death  fund  it  oot  and  cam'. 

DO VVIE  and  wae  for  the  Sawbaths  are 
sad  noo, 

And  weary  the  kirk-road  by  what  it 
has  been, 

And  the  soon'  o'  the  bell  ne'er  mak's 
my  hert  glad  noo, 

Sin'  they  worship  the  Lord  wi'  that 
pumpin'-machine. 

h,  sair  did  we  plead  at  the  deith  o' 

Tarn  Lowrie, 
They'd  thole  wi'  the  auld  fowk  wha 

held  it  a  sin ; 

ut  the  younkers  were  wud  and  they 
cared  na  a  cowry, 

They   bocht  them   an    organ   and 
biggit  it  in. 

'fTHEf  hadna  a  player,  but  seekers  cam'  heapin', 
^     And  Sawbaths  were  tint  in  a  graun'  playin'-match  ; 
An  orra  ane  sairly  his  worship  was  keepin' — 

The  lave  had  an  eye  to  the  wale  o'  the  batch. 
Ah,  brawly  1  min'  when  we  croodit  the  preachin', 

But  sweer  i'  thae  days  are  the  younkers  to  come ; 
Noo  gie  them  their  fill  o'  this  blawin'  and  screechin' ; 
The  kirk  '11  be  techt  as  the  heid  o'  a  drum. 

HE  feck  o'  the  men  were  for  wee  Robin  Pirrett, 

A  douce,  canny  chiel  and  a  son  o'  the  manse; 
He's  a  wee  auld  and  crabbit,  and  twice  he's  been  mairret, 

But  wae's  the  puir  body,  he  hadna  a  chance ; 
For  the  lassies  a'  plumpit  for  Donal  McEwen, 

As  ilka  ane  hopit  to  tak'  him  in  tow— 
A  bonnie  bit  birkie,  aye  smirkin'  and  booin', 

Wi'  a  heidfu'  o'  hair  like  a  stack  in  a  lowe. 

HERE'S  nae  peace  ava  noo  for  Donal's  aye  dirlin', 

He's  at  it  afore  I  can  win  to  the  laft ; 
He  vows  that  our  herts  are  uplift  by  the  skirlin' — 

There's  times  I  jalouse  that  the  creator'  is  daft. 
Oh  I  lo'ed  the  auld  Psawlms  as  they  lilted  them  slowly, 

But  the  gait  that  they're  sung  noo  wud  onythin'  cow ; 
And  after  the  Blessin'  the  silence  seemed  holy, 

Noo  he  gars  us  a'  flee  wi'  that  rowdy-dow-dow. 

LK  ane  has  his  nest  that  some  ither  will  harry, 

And  mine  was  the  kirk  wi'  its  sough  o'  the  Past ; 
It's  gane,  and  there's  nocht  but  the  mjnd  o't  to  carry 

Whaur  the  deid  are  foregathered,  forgotten  at  last. 
Sair,  sair,  is  my  hert  noo  my  life's  at  the  gloamin', 

As  a  stranger  I  sit  in  the  kirk  o'  my  freen's  ; 
But  I  dream  o'  the  sang  that  I'll  hear  at  my  homin', 

In  the  land  o'  the  leal  whaur  they  need  nae  machines. 

E  ne'er  saw  sic  a  solemn  chiel 

As  oor  respectit  beadle ; 
Hech,  sirs  !  ye'd  think  he  wasna  weel, 

A  face  as  lang  's  a  fiddle, 
When,  climin'  up  the  poopit  stairs, 

He  tak's  the  buiks  o'  Sunday  ; 
Ne'er  fash ;  if  it  is  lang  the  day, 

It'll  be  as  broad  o'  Monday. 

HTfl HEN'  cockit  UP»  he  s*ts  h^s  lane 
^^14     Fornenst  the  vestry  door, 

The  laddies  daur  na  gie  a  cheep, 

Their  faithers  daur  na  snore 
He  glowers  sae  glum ;  ye'd  think  the  chiel 

The  pink  o'  a'  decorum  ; 
Just  wait  the  morn,  and  see  him  leg 

The  reel  o'  Tullochgorum. 

HND  gin  he  staun's  ahint  the  "  plate," 
Wi'  luiks  o'  soor  dejection, 
There's  never  ane  daur  gang  that  gate 

And  no  put  in  "  collection." 
They  ken  the  body  is  na  blate 
To  spier  if  trade  is  dwinin' ; 
But  nane  e'er  kent  the  loon  himsel' 
To  gie  the  plate  a  linin'. 


*fp\!S  w'y  is  law  aboot  the  kirk 

"J     He  kens  as  weel  as  ony ; 
And  gin  ye  daur  to  meddle  him 

A  birsy  man  is  Johnnie. 
The  wind  may  blaw  or  het  or  cauld, 

And  folk  be  blithe  or  sober, 
He'll  damp  the  fires  the  end  o'  March, 

And  licht  them  in  October. 

\\(\ E  needna  sniff  aroon'  the  kirk, 
<££     As  if  it  wantit  airin' ; 
Gin  Johnnie  sees  ye  trying  that, 

My  word !  ye'll  get  your  f airin'. 
He  tell't  the  meenister  himsel', 
Wha  ca'd  it  "  foul "  to  gall  'im, 
"  It  has  a  maist  releegious  feel, 
And  smells  uncommon  solemn." 

/^>OR  beadle's  a  by-or'-nar'  chiel, 
^■^     Whatever  w'y  ye  tak'  him  ; 
The  poo'ers  abune  micht  change  his  wull, 

But  nane  on  earth  '11  mak'  him  ; 
Tho'  ilka  time  he  gangs  his  gate 
We  vow  we'll  mak'  him  rue  it, 
But  juist  as  sure's  he  tries  't  again 
We  girn  and  let  him  do  it. 

